Okresná prokuratúra Košice I 
Mojmírova 5, 041 47 Košice 1 	

Sp. zn. : 2 Pv 144/12/8802	Košice I, 26.2.2013
EEČ : 2-63-116-2013

U Z N E S E N I E

Trestná vec:	obvinený XXXXX 
Prečin:	Neoprávnené používanie cudzieho motorového vozidla podľa § 216 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
v Košiciach dňa 6.2.2012 v poobedňajších hodinách na Lesníckej ulici z osobného motorového vozidla zn. Opel Calibra e. č. SN-920 BZ zobral kľúče od garáže na Tolstého ulici a následne v tejto garáži bez vedomia majiteľa sa zmocnil osobného motorového vozidla zn. Subaru Impreza e. č. KE-176 HD, ktoré používal do 7.2.2012, kedy o 01,40 spôsobil dopravnú nehodu na Kalinov-skej ulici a majiteľovi vozidla zn. Subaru Impreza XXXXX spôsobil škodu vo výške 1 200.- €, l e b o   nie je tento skutok trestným činom a nie je dôvod na postúpenie veci
lebo nie je tento skutok trestným činom a nie je dôvod na postúpenie veci
Odôvodnenie:
Uznesením policajta Obvodného oddelenia PZ XXXXX- Sever sp. zn. ČVS:ORP-895/SE-KE-2012 zo dňa 7.3.2012 bolo vo veci začaté trestné  stíhanie  pre prečin neoprávneného používania cudzieho motorového vozidla § 216 ods. 1 Trestného zákona a  uznesením policajta dňa 15.3.2012 bolo vznesené obvinenie XXXXX pre prečin neoprávneného používania cudzieho motorového vozidla § 216 ods. 1 Trestného zákona, ktorý mal spáchať tak, že v Košiciach dňa 6.2.2012 v poobedňajších hodinách na Lesníckej ulici z osobného motoro-vého vozidla zn. Opel Calibra e. č. SN-920 BZ zobral kľúče od garáže na Tol-stého ulici a následne v tejto garáži bez vedomia majiteľa sa zmocnil osobného motorového vozidla zn. Subaru Impreza e. č. KE-176 HD, ktoré používal do 7.2.2012, kedy o 01,40 spôsobil dopravnú nehodu na Kalinovskej ulici a majiteľovi vozidla zn. Subaru Impreza XXXXX spôsobil škodu vo výške 1 200.- €.

Predmetná vec prešla zo skráteného vyšetrovania do vyšetrovania, lebo obvinený XXXXX bol vo väzbe v inej trestnej veci.

	Po skončení vyšetrovania vyšetrovateľ PZ predložil na tunajšiu prokuratú-ru vyšetrovací spis s návrhom na zastavenie trestného stíhania podľa § 215 ods.1 písm. b) Trestného poriadku.

	Preskúmaním vyšetrovacieho spisu som zistil, že návrh vyšetrovateľa PZ na zastavenie trestného stíhania podľa § 215 ods.1 písm. b) Trestného poriadku je odôvodnený z nasledovných dôvodov.

	Z ustanovenia  § 8 Trestného zákona vyplýva, že trestný čin je protipráv-ny čin, ktorého znaky sú uvedené v  trestnom zákone.

	 Prečin neoprávneného používania cudzieho motorového vozidla § 216 ods. 1 Trestného zákona spácha ten, kto sa zmocní cudzieho motorového vozidla malej hodnoty v úmysle prechodne ho používať.

	Vykonaným vyšetrovaním predovšetkým výsluchmi poškodeného a  sved-kov bolo zistené, že poškodený XXXXX majiteľ osobného  motorového vozidla zn. Subaru Impreza e. č. KE-176 HD toto vozidlo v mesiaci december 2011  dal  do  opravy  XXXXX,  ktorému  dovolil vozidlo používať.  

-3-

XXXXX opravené vozilo požičal XXXXX, ktorý ná-sledne požičal vozidlo obvinenému XXXXX, ktorý s týmto vozidlom dňa 7.2.2012 spôsobil dopravnú nehodu a vec začala šetriť polícia, lebo obvine-ný XXXXX viedol vozidlo v dobe zákazu činnosti viesť motorové vozidlá. Poškodený XXXXX pri výsluchu uviedol, že obvinený jeho vozidlo v dňoch 6. až 7.2.2012 mohol používať, lebo vozidlo zveril XXXXX do opravy, ktorému vozidlo nezakázal používať a ani niekomu požičať a neoprávnené používanie svojho vozidla oznámil na polícii dňa 7.2.2012, pre-tože osobu obvineného XXXXX nepoznal a keď sa na polícii dozvedel o havárii svojho vozidla predpokladal, že obvinený ukradol vozidlo z garáže Ro-landa Staníka, ktorému vozidlo zveril do opravy a nevedel, že obvinený má jeho vozidlo riadne požičané od osoby, ktorá mohla vozidlo používať, lebo o tom sa dozvedel až v priebehu vyšetrovania.

	Vzhľadom na závery vyšetrovania potvrdené svedeckými výpoveďami v konaní obvineného XXXXX nie sú naplnené zákonné znaky prečinu neoprávneného používania cudzieho motorového vozidla § 216 ods. 1 Trestného zákona, lebo nie je preukázané, že obvinený sa neoprávnene zmocnil cudzieho motorového vozidla s úmyslom ho prechodne používať a nie je ani dôvod na postúpenie veci a za vedenie vozidla v dobe zákazu činnosti viesť motorové vo-zidlá bol obvinený stíhaný v inom trestnom konaní.

	Podľa § 215 ods.1 písm. b) Trestného poriadku prokurátor zastaví trestné stíhanie, ak nie je tento skutok trestným činom a nie je dôvod na postúpenie ve-ci.

	Vzhľadom k tomu, že obvinený XXXXX dňa 6.2.2012 cudzie moto-rové vozidlo používal oprávnene so súhlasom majiteľa vozidla a  neboli naplne-né zákonné znaky prečinu neoprávneného používania cudzieho motorového vo-zidla § 216 ods. 1 Trestného zákona som trestné stíhanie podľa § 215 ods.1 písm. b) Trestného poriadku zastavil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Slavomír Juhász
prokurátor